[{"text_idx": "#000001", "text": "Asocio de junaj esperantistoj de Francio"}, {"text_idx": "#000002", "text": "La Esperanto-junularoj de Germanio kaj Francio kune invitas vin elkore al la 30-a Kreema Esperanto-Kurso (KEKSO), nia evento por junuloj, kiu okazos de la 21-a g\u0302is la 23-a de Oktobro 2022 en Kirkel (regiono Saarland, Germanio)."}, {"text_idx": "#000003", "text": "La urbeto trovig\u0302as rekte sur la regiontrajna linio inter Kaiserslautern kaj Saarbru\u0308cken, do povas facile esti atingita per la trajno."}, {"text_idx": "#000004", "text": "Vi povas tuj alig\u0302i c\u0302i tie: "}, {"text_idx": "#000005", "text": "Okazos lingvokurso por komencantoj, sed ankau\u0306 diversa trejnada kaj distrig\u0302a programo por la pli-progresintoj. Komuna ekskurso al Saarbru\u0308cken estas enplanita por dimanc\u0302o."}, {"text_idx": "#000007", "text": "Por partopreni KEKSO-n, vi bezonas esti maksimume 35-jarag\u0302a. Se vi ag\u0302as malpli ol 18, bonvolu peti de viaj gepatroj skriban permeson, ke vi rajtas partopreni, kaj sendu g\u0302in al ni retpos\u0302te (gej.fe@esperanto.de)."}, {"text_idx": "#000009", "text": "20 \u20ac, se estas via unua Esperanto-renkontig\u0302o au\u0306 vi log\u0302as nek en Germanio nek en Francio\n35 \u20ac, se vi estas membro de GEJ au\u0306 JEFO\n50 \u20ac, se neniu el la supraj kondic\u0302oj aplikeblas"}, {"text_idx": "#000011", "text": "+ 4 \u20ac, se vi alig\u0302as inter 1-a kaj 15-a de Septembro\n+ 8 \u20ac, se vi alig\u0302as inter 16-a kaj 30-a de Septembro\n+ 12 \u20ac, se vi alig\u0302as nur ekde la 1-a de Oktobro"}, {"text_idx": "#000012", "text": "Se pro iu kialo vi bezonas resti aldonan (trian) nokton, de 23-a al 24-a de Oktobro, do g\u0302is post la oficiala fino de la evento, tio tute eblas! Tamen ni petos vin krompagi + 15 \u20ac en tiu kazo."}, {"text_idx": "#000013", "text": "Cetere, lau\u0306 tradicio de KEKSO, ni petas vin kunporti viajn plej s\u0302atatajn keksojn (au\u0306 kukojn) kaj fruktojn por kundividi ilin kun la aliaj. Se vi tamen s\u0302atus ne kunporti tiajn, tiam vi bezonas ankorau\u0306 krompagi + 10 \u20ac anstatau\u0306e."}, {"text_idx": "#000014", "text": "Bonvolu antau\u0306pagi vian tutan partoprenkotizon al la sekva bankokonto tuj post via alig\u0302o:"}]